Potrivit reprezentanţilor Poliţiei Judeţene Vaslui, femeia circula pe bulevardul Ştefan cel Mare, din municipiul Vaslui, când, la un moment dat, a lovit un pilon de pe partea carosabilă, care separă cele două sensuri de mers, în condiţiile în care în zona centrală a oraşului se fac lucrări de reabilitare a şoselei.

În urma impactului, şoferiţa din judeţul Bacău şi-a spart radiatorul de la maşină, astfel încât nu a mai putut să-şi continue deplasarea, motiv pentru care a fost găsită de către poliţişti la locul accidentului, scrie Mediafax.

Poliţiştii vasluieni au întocmit dosar penal pe numele femeii de 45 de ani pentru conducerea unui autovehicul de către o persoană aflată sub influenţa alcoolului.